ДО  

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

                           от Костантин Йорданов Луков
ПРЕДСЕДАТЕЛ НА ОБЩИНСКИ СЪВЕТ

Относно : Избор на членове и председател на Комисията по чл.6, ал.1 от Наредбата за преместваемите обекти за търговски и други обслужващи дейности и елементите на градско обзавеждане на територията на Община Бургас.

УВАЖАЕМИ ОБЩИНСКИ СЪВЕТНИЦИ,

На заседанието, проведено на 27.03.2018 г. Общински съвет – Бургас прие изменение на чл.6, ал.1 от Наредбата за преместваемите обекти за търговски и други обслужващи дейности и елементите на градско обзавеждане на територията на Община Бургас (Наредбата). Съгласно разпоредбата на чл.6, ал.1 от Наредбата, за разглеждане на подадените заявления се съставя комисия в състав от 11 членове, от които 8 избрани от Общински съвет и 3 от общинска администрация, определени със заповед на Кмета на общината. Председателят на комисията се избира от Общински съвет. 
С решение по т.33 от Протокол №34/28.11.2017 г.  Общински съвет – Бургас е избрал 6 общински съветници: Николай Иванов Иванов, Димитринка Иванова Буланова-Митрева, Георги Пенчев Кузманов, Тошко Добрев Иванов, Георги Василев Манев и Георги Дражев Атанасов за членове на Комисията на по чл.6, ал.1 от Наредбата. Следва да изберем още 2 общински съветника, които да попълнят състава на комисията.
Към настоящия момент няма издадена Заповед на Кмета на Община Бургас за определяне на членовете от общинска администрация.

Във връзка с гореизложеното и на основание чл.21, ал.1, т.1 от ЗМСМА и чл.6, ал.1 от Наредбата за преместваемите обекти за търговски и други обслужващи дейности и елементите на градско обзавеждане на територията на Община Бургас,  предлагам на Общински съвет да вземе следните
РЕШЕНИЯ:
1. Избира 2 общински съветника ……………………………. за членове на Комисията по чл.6, ал.1 от Наредбата за преместваемите обекти за търговски и други обслужващи дейности и елементите на градско обзавеждане на територията на Община Бургас. 

2. Избира за председател на Комисията по чл.6, ал.1 от Наредбата за преместваемите обекти за търговски и други обслужващи дейности и елементите на градско обзавеждане на територията на Община Бургас……………..

КОСТАНТИН ЛУКОВ

Председател на Общински съвет – Бургас
